Ændringer i styrelsesvedtægter vedrørende skolebestyrelser 
Sagsfremstilling 
17.    Ændringer i styrelsesvedtægter vedrørende skolebestyrelser  
                                                                                                                        Åbent 
Sagsnr.: 326-2014-8193        J.nr.: 84.10.00            Steve Thorsen.: 326-2014-107837 
  
SAGSFREMSTILLING 
I året efter afholdelse af valg til Kommunalbestyrelsen skal der holdes valg til skolebestyrelsen/fællesbestyrelsen. 
Med den nye folkeskolereform gives større frihed til kommunerne i forhold til afholdelse af bestyrelsesvalg. 
Desuden er der en række mindre forandringer i reglerne om skolebestyrelsesvalg. 
  
Reglerne skal fremgå af vedtægten for styrelsen af kommunens skolevæsen og skal blandt andet vedrøre: 
  
· Hvem har ansvaret for gennemførelse af valget 
· Valgtidspunktet 
· Afstemningen herunder muligheden for elektronisk afstemning 
· Muligheder for fredsvalg 
· Opgørelse af valget 
· Klager over valget 
· Bestyrelsens konstituering og tiltræden 
· Suppleringsvalg 
· Bekendtgørelse af valgets resultat. 
  
Det er desuden op til Kommunalbestyrelsen at sørge for, at der vælges repræsentanter til bestyrelserne ved 
kommunale folkeskoler efter regler fastsat af Kommunalbestyrelsen med efterfølgende godkendelse i 
skolebestyrelserne. 
  
De to store hovedændringer i styrelsesvedtægten er muligheden for at lade afdelingsledere og SFO-ledere deltage i 
skolebestyrelsen. 
Det betyder, at Kommunalbestyrelsen kan beslutte, at daglige ledere af afdelinger på skolen, ledere af skolens SFO 
samt ledere af institutioner, som har fælles ledelse med skolen, kan deltage i bestyrelsens møder uden stemmeret. 
  
Den anden store ændring er, at der gives mulighed for, at indtil to pladser i bestyrelsen kan tildeles repræsentanter 
fra det lokale erhvervsliv, lokale ungdomsinstitutioner eller lokale foreninger. Kommunalbestyrelsen kan delegere 
denne beslutning til skolebestyrelserne. Det vurderes, at en lokal drøftelse på skolerne med skolebestyrelsen vil give 
god mening i forhold til lokal inddragelse og forankring.  
  
BEHANDLING 
Direktion, Børn- og Familieudvalget, Økonomiudvalget, Kommunalbestyrelsen. 
  
INDSTILLING 
Leder af Pædagogisk Udviklingscenter indstiller, 
- at ændringerne i styrelsesvedtægten herunder ledelsens repræsentation i skolebestyrelsen godkendes,  
- at kommunalbestyrelsen delegerer beslutning om repræsentation i skolebestyrelsen fra det lokale erhvervsliv, 
lokale foreninger og lokale ungdomsinstitutioner til skolebestyrelserne 
- at ændringerne i styrelsesvedtægten sendes til høring i skolebestyrelserne, 
- at tidsplan for valget til skolebestyrelsen/fællesbestyrelsen godkendes. 
  
ØKONOMISKE KONSEKVENSER 
Ingen økonomiske konsekvenser. 
  
Direktionens møde den 4. marts 2014: 
Direktionen vedtog at anbefale at udkast sendes i høring. 
Børn- og Familieudvalgets møde den 5. marts 2014: 
Udvalget vedtog at anbefale, at ændringerne i styrelsesvedtægterne sendes i høring. 
Økonomiudvalgets møde den 18. marts 2014: 
Udvalget vedtog at anbefale Børn- og Familieudvalgets indstilling. 
Kommunalbestyrelsens møde den 26. marts 2014: 
Kommunalbestyrelsen vedtog at godkende Økonomiudvalgets indstilling. 
  
Administrationens tilføjelse 28. april 2014: 
Der er indkommet høringssvar fra Rynkevangskolen, Tømmerup Skole, Rørby Skole, Hvidebækskolen, Høng Skole, 
Nyrupskolen, [adresse], Specialcenter Maiken Svendsen og [adresse]. 
Af høringssvarene fremgår bl.a., at man ser frem til forenklinger i regelsættet. 
  
BEHANDLING 
Direktion, Børn- og Familieudvalget, Økonomiudvalget, Kommunalbestyrelsen. 
  
INDSTILLING 
Leder af Pædagogisk Udviklingscenter indstiller, at udkast til ændringerne i styrelsesvedtægten godkendes. 
  
ØKONOMISKE KONSEKVENSER 
Ingen økonomiske konsekvenser. 
  
Direktionens møde den 6. maj 2014: 
Direktionen vedtog at anbefale lederen af Pædagogisk Udviklingscenter's indstilling. 
Børn- og Familieudvalgets møde den 7. maj 2014: 
Udvalget vedtog at anbefale leder af Pædagogisk Udviklingscenters indstilling. 
Økonomiudvalgets møde den 20. maj 2014: 
Økonomiudvalget vedtog at anbefale Børn- og Familieudvalgets indstilling. 
  
Bilag 
  
  
  
  
  
Kommunalbestyrelsens møde den 27. maj 2014: 
Kommunalbestyrelsen vedtog at godkende Økonomiudvalgets indstilling. 
Skolestyrelsesvedtægt - Ændring v/skolebestyrelsesvalg 
326-2014-54826 
Samlebilag - Indkomne høringssvar 
326-2014-125040 
